stanford-oval/wikipedia huggingface dataset:
ג'ון מאייל

| --- | --- |

 לידה:  29 בנובמבר 1933 מקספילד, הממלכה המאוחדת 
 פטירה:  22 ביולי 2024 (בגיל 90) לוס אנג'לס, ארצות הברית 
 שם לידה:  John Brumwell Mayall 
 מוקד פעילות:  קליפורניה 
 תקופת הפעילות:  1956–2024 (כ־68 שנים) 
 מקום לימודים:  האוניברסיטה המטרופוליטנית של מנצ'סטר 
 סוגה:  בלוז רוק, בלוז בריטי, בלוז, בלוז חשמלי 
 שפה מועדפת:  אנגלית 
 כלי נגינה:  גיטרה, נבל, פסנתר, מפוחית פה, קלידים מוזיקליים 
 חברת תקליטים:  דקה רקורדס 
 צאצאים:  Gaz Mayall 
 מספר צאצאים:  6 
 פרסים והוקרה:  קצין במסדר האימפריה הבריטית (2005) 
 www.johnmayall.com
 פרופיל ב-IMDb
 
בהופעה בספרד, 2007
מנגן במפוחית פה בהופעה באיטליה, 2007
ג'ון ברומוול מאייל (באנגלית: John Brumwell Mayall;‏ 29 בנובמבר 1933 – 22 ביולי 2024) היה מוזיקאי בלוז בריטי, זמר, נגן גיטרה חשמלית, פסנתר, תופים ומפוחית פה. נודע בעיקר כמנהיג להקת John Mayall's Bluesbreakers בה ניגנו כנגנים צעירים אריק קלפטון, מיק טיילור (לפני שעבר ללהקת האבנים המתגלגלות), שלושת מייסדי להקת פליטווד מק (פיטר גרין, ג'ון מקווי ומיק פליטווד) ורבים אחרים שיצאו לאחר מכן לקריירות סולו או הפכו לנגנים מבוקשים. כישרונו באיתור כישרונות וטיפוחם זיכה אותו בכינוי "סנדק הבלוז הבריטי". מאייל היה פעיל לאורך חמישה עשורים והוציא תחת שמו למעלה מ-60 תקליטים.
ביוגרפיה

נולד בכפר בצ'שייר, בריטניה לא רחוק ממנצ'סטר, אביו היה נגן ג'אז. כבר מגיל צעיר נמשך מאייל למוזיקת ג'אז ובלוז מאוסף התקליטים של אביו ובפרט לגיטריסטים אדי לאנג ולדבלי ולנגני פסנתר בסגנון בוגי ווגי. בגיל 18 התגייס לחיל ההנדסה המלכותי ושירת שלוש שנים בקוריאה.
קריירה

בשנת 1962 חבר לאלכסיס קורנר וניגן עמו במועדון מרקי ובהיותו בן 31 (ב-1964) ייסד את להקתו, ה-John Mayall's Bluesbreakers, הלהקה ליוותה בין היתר אמני בלוז מארצות הברית בהופעותיהם בבריטניה, בהם ג'ון לי הוקר, טי-בון ווקר וסוני בוי וויליאמסון. באפריל 1965 פרש אריק קלפטון מלהקת היארדבירדס וכך גם נגן הבס של הלהקה, ג'ק ברוס, על מנת להקים את להקת קרים, אך לא לפני שהקליט את התקליט John Mayall's Bluesbreakers featuring Eric Clapton שהיה לרב-מכר ושאתר Allmusic הכתיר כ"תקליט הבלוז הבריטי הטוב ביותר". לאחר מכן ניגנו בגיטרה מובילה בהרכב, פיטר גרין (1966–1967; פרש עם נגני הלהקה ג'ון מקווי ומיק פליטווד ללהקת פליטווד מק) ומיק טיילור (1967–1969; פרש ללהקת האבנים המתגלגלות). אתר Allmusic מציין שנגנים צעירים ומוכשרים אלה האפילו על כישרונו הבינוני יחסית של מאייל עצמו, אך שהוא היה זה שגילה אותם והעניק להם תנאים ליצירה והקלטה.
לאחר שהכריז מאייל על פירוק הלהקה במאי 1969 הקליט תקליט בעל צליל שונה, אקוסטי, ללא גיטרה חשמלית דומיננטית וללא מתופף, בשם The Turning Point. בתקליט ניגן מאייל בגיטרת פנדר טלקסטר, במפוחית פה ובמגוון כלי הקשה ויחד עמו ניגנו ג'וני מרק בגיטרה אקוסטית, ג'וני אלמונד בסקסופונים וחלילים ונגן הבס סטיב תומפסון, שאף חיבר חלק מהלחנים והעניק לתקליט גוון ג'אזי. התקליט, שהוקלט בהופעה חיה והופק על ידי מאייל עצמו, זכה להערכה ודורג כאחד מתקליטיו הטובים ביותר. לאור הצלחת האלבום בחוף המערבי של ארצות הברית יצא מאייל למשך מספר שנים לארצות הברית.
ב-1982 קיבץ מחדש את ה-Bluesbreakers לסיבוב הופעות בו צולם הסרט התיעודי Blues Alive בהשתתפות ג'ון מקווי, מיק טיילור ועם אורחים כאלברט קינג, באדי גאי ואטה ג'יימס. ב-1984 הקים הרכב חדש וצעיר של ה-Bluesbreakers בלוס אנג'לס. במהלך השנים הופיעה הלהקה עם חברים רבים מן העבר של ה-Bluesbreakers ומוזיקאי בלוז אורחים בהם ג'ון לי הוקר, בילי גיבונס מלהקת זי זי טופ, בילי פרסטון, גארי מור וג'ף הילי. הופעה גדולה של ההרכב ביום הולדתו ה-70 של מאייל שהתקיימה בליברפול ב-2003 עם נגנים אורחים רבים מחבריו ובני טיפוחיו צולמה ונמכרה כצדקה עבור UNICEF.
ב-2001 יסד את חברת התקליטים שלו, Private Stash Records.
הוקרה

בשנת 2005 העניקה לו אליזבת השנייה, מלכת הממלכה המאוחדת תואר קצין במסדר האימפריה הבריטית.
חיים אישיים

מאייל היה נשוי פעמיים, נפטר בקליפורניה, ארצות הברית ב-22 ביולי 2024, והשאיר שישה ילדים ושישה נכדים.
הערות שוליים

↑  סרט דוקומנטרי אודותיו
↑  Godfather of British Blues John Mayall, BBC
↑  כתבה ב-Sunday Post
↑  על התקליט באתר Allmusic
↑  ביוגפריה ודיסקוגרפיה באתר Allmusic
↑  הערות אלבום
↑  סקירה ב-Allmusic
↑  דירוג 29 ב-1969
↑  חלוץ הבלוז הבריטי ג'ון מאייל הלך לעולמו בגיל 90, באתר ynet, 24 ביולי 2024
↑  חלוץ הבלוז הבריטי ג'ון מאייל הלך לעולמו בגיל 90, באתר ynet, 24 ביולי 2024
| --- | --- |
בקרת זהויות :  NLI: 987007350587205171  PLWABN: 9810556077005606  BIBSYS: 1100308  BNE: XX864773  BnF: cb13897251z (data)  CANTIC: a1212266x  GND: 129382922  ISNI: 0000 0001 1439 1792  LCCN: n87125445  MusicBrainz: 18c1e06b-fe76-4802-b070-53a2f6b707bd  NKC: xx0024242  NLA: 35946778  NTA: 07488204X  SUDOC: 080495559  VIAF: 19866198   WorldCat (עם VIAF): 19866198
שלמה בניזרי

הרב שלמה בניזרי (נולד ב-7 בפברואר 1961, כ"א בשבט ה'תשכ"א) הוא פוליטיקאי ישראלי, כיהן כחבר הכנסת מטעם מפלגת ש"ס, מהכנסת השלוש עשרה ועד לכנסת השבע עשרה, והיה סגן שר הבריאות, שר הבריאות ושר העבודה והרווחה.
קורות חיים

בניזרי נולד בנשר לעליזה ולמימון, הורים לשמונה. בצעירותו למד ביסודי בבית הספר הממ"ד ישורון בשכונת תל חנן בעיר נשר, חטיבת הביניים בכפר הנוער הדתי ליד כפר חסידים, לאחר מכן למד בתיכון מקיף נשר. התגייס לצה"ל והשתתף במלחמת לבנון הראשונה. חזר בתשובה, למד 10 שנים בישיבת אור החיים, בראשות הרב ראובן אלבז, והוסמך לרבנות. בישיבת אור החיים שימש כאחד מרבני הישיבה והמנהל הרוחני (משגיח). הרצה בתנועות לחזרה בתשובה, בפנימיות דתיות ובמסגרות אחרות.
קורות חיים > פועלו כנבחר ציבור

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 1992 הוצב במקום השישי ברשימת ש"ס והחל לכהן כחבר הכנסת, כנציג של רבו - הרב ראובן אלבז. בכנסת השלוש עשרה היה יושב ראש סיעת ש"ס. בבחירות לכנסת ה-14 הוצב במקום הרביעי ברשימת ש"ס וכיהן כסגן שר הבריאות בממשלת נתניהו, תחת השר יהושע מצא. בכנסת החמש עשרה כיהן כשר הבריאות בממשלה ה-28 שבראשות אהוד ברק וכשר העבודה והרווחה וכחבר הקבינט המדיני-ביטחוני בממשלה ה-29 שבראשות אריאל שרון. בבחירות לכנסת ה-16 הוצב במקום השני ברשימה. ש"ס לא הצטרפה לקואליציה ובניזרי לא מילא בכנסת זו תפקידים ממשלתיים.
בפעילותו בכנסת היה בניזרי מהח"כים הבולטים בש"ס. הוא הרבה להתבטא במגוון נושאים, ובפרט בנושאי דת ומדינה.
קורות חיים > לאחר שחרורו מהכלא

לאחר שחרורו מהמאסר בשנת 2013 החל בניזרי לשדר את התוכנית "חד וחלק" ברדיו קול ברמה. התוכנית עוסקת בנושאים אקטואליים בחברה הישראלית.
בניזרי כתב שלושה ספרים המכונים על ידו קונטרסים, בנושאים: גיוס חרדים לצבא, פרנסת החרדים ואיסור העלייה להר הבית. כן חיבר את "סדר הדורות הקצר" העוסק בהיסטוריה יהודית על פי מקורות חז"ל, ו"השמיים מספרים" עוסק בתולדות הלוח העברי, אסטרונומיה, אסטרולוגיה ועוד.
במהלך שנת 2016 התארח על בסיס קבוע בתוכנית הלילה של ז'וז'ו אבוטבול ברשת ב'.
באוגוסט 2017 מונה בניזרי לעורך השבועון "יום ליום", לאחר שמפלגת ש"ס הודיעה כי אינה קשורה לעיתון והעורך הקודם התפטר. לאחר כ-8 חודשים התפטר מתפקידו כעורך העיתון בגלל חילוקי דעות עם הבעלים.
עמדותיו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בפברואר 2008, בעת דיון במליאת הכנסת על רעידות האדמה, אמר בניזרי: "הייתי מציע שהכנסת תבדוק איך למנוע משכבי זכר, ובכך לחסוך הרבה מאוד ברעידות האדמה".
באוגוסט 2009, זמן קצר טרם כניסתו לכלא, תקף את אמצעי התקשורת בישראל, וטען שערכו רצח אופי לאישים שונים (והוא בתוכם), והאשים את אמצעי התקשורת ברדיפת הציבור החרדי.
חיים אישיים

בניזרי מתגורר בירושלים. נשוי ואב לשמונה ילדים.
כתביו

השמים מספרים
סדר הדורות הקצר
אבלות וטעמיה
גרים גרורים בנושא הגיורים בצה"ל ובמדינת ישראל
קונטרס "חיל השם" (2025)
קונטרס "טבילה באמבטיה"
קונטרס "הר קדשי (נזר המקדש)" (2015)
קונטרס "עובדות או הסתה (פרנסת חרדים)" (2014)
קונטרס "תורתו אומנותו (מלחמת מצווה)" (מהדורה שנייה, אלול תשע"ג)
לוח שנה - המאור
הערות שוליים

↑  החלה הישיבה הראשונה של הקבינט הביטחוני, באתר וואלה, 14 במרץ 2001
↑  רוני זינגר, בניזרי שמר על זכות השתיקה בחקירה בפרשת השוחד, באתר TheMarker‏, 10 ביוני 2004
1 2 3 4  ע"פ 5083/08 שלמה בניזרי נ' מדינת ישראל, ניתן ב-24 ביוני 2009
↑  ת"פ 2062/06 מדינת ישראל נגד שלמה בניזרי וראובן אלבז
↑  אמנון מרנדה, ח"כ בניזרי: שנים נרדפתי, לא אתפטר ללא קלון, באתר ynet, 1 באפריל 2008
↑  נעמה טלמור‏, בניזרי: "יום קשה לי ולמשפחתי", באתר וואלה, 24 ביוני 2009
↑  דנ"פ 5651/09 שלמה בניזרי נ' מדינת ישראל, ניתן ב־26 ביולי 2009
↑  רונן מדזיני, ישי לפרס: כמזרחי - מבקש חנינה מוצדקת לבניזרי, באתר ynet, 9 באוגוסט 2009
↑  רונן מדזיני, הרב עובדיה יוסף: השופטים של בניזרי - כופרים, באתר ynet, 19 באוגוסט 2009
↑  יובל אזולאי וג'קי חורי, השר לשעבר, שלמה בניזרי הגיע לכלא מעשיהו, באתר הארץ, 1 בספטמבר 2009
↑  יוסי זילברמן, סיון רהב-מאיר, פוראת נסאר ומשה נוסבא, ‏620 אסירים זכו לשחרור מוקדם, באתר ‏מאקו‏, 1 במרץ 2012
↑  קובי נחשוני, בניזרי: הכאב שלי גדול יותר משל גלעד שליט, באתר ynet, 1 במרץ 2012
↑  מערכת חדשות הבוקר, ‏העיד במשפט בניזרי וטוען: "עדיף להיכנס לכלא ולא להיות עד מדינה", באתר ‏מאקו‏, 25 בפברואר 2018
↑  לאחר 17 שנים: סלע חשף בשידור כי קיים יחסים רומנטיים עם קצינת החקירות בזמן המשפט וכי שיקר בכל עדותו, באתר ירושלים נט, 23.04.2018
↑  יהודה שלזינגר, "עד המדינה זועק 'שיקרתי' ולאף אחד זה לא מדגדג", באתר ישראל היום, 10 במאי 2018
↑  גיא פלג, ‏עד המדינה בפרשת בניזרי: "שיקרתי", באתר ‏מאקו‏, 22 באפריל 2018
↑  שמעון כהן, בניזרי: שופכים כאן דם וכולם שותקים, באתר ערוץ 7, 6 במרץ 2018
↑  בניזרי מונה לעורך הראשי של 'יום ליום', באתר בחדרי חרדים, 13 באוגוסט 2017
↑  פנחס וולף וגידי ויניש‏, בניזרי: "רעידות האדמה - בגלל ההומואים", באתר וואלה, 20 בפברואר 2008
↑  רונן מדזיני, בניזרי: רצח אופי לטופז, הירשזון ו"אמא טליבאן", באתר ynet, 20 באוגוסט 2009
↑  סדר הדורות הקצר
↑  חיל השם  (מצריך התחברות)
↑  תגובה הלכתית האוסרת טבילה באמבטיה וג'קוזי, מענה לרב חיים אמסלם שהתיר בתחילת מגפת הקורונה טבילה באמבטיה לנשים
↑  הר קדשי
↑  עובדות או הסתה  (מצריך התחברות)
↑  מלחמת מצווה  (מצריך התחברות)
| --- | --- |
בקרת זהויות :  NLI: 987007303587805171  ISNI: 0000 0000 6694 8591  LCCN: nr93049641  VIAF: 297459879   WorldCat (עם VIAF): 297459879
ברכת המוציא לחם מן הארץ

על הלחם אומר המוציא לחם מן הארץ.
בִּרְכַּת הַמּוֹצִיא לֶחֶם מִן הָאָרֶץ היא אחת מברכות הנהנין החשובות והידועות אותה מברכים על הלחם. ברכת המוציא פוטרת ברכות אחרות (כאשר אוכלים מאכלים אחרים באמצע הסעודה שעליה ברכו ברכת המוציא), אך לא ניתן להיפטר מחיובה על ידי ברכה אחרת. הברכה אחרונה שיש לברך לאחר אכילת לחם היא ברכת המזון.
הלחם כעיקר מאכלו של האדם

הלחם עשוי מחמשת מיני דגן, ולכן לכאורה היה צריך לברך עליו "בורא פרי האדמה", כדרך שמברכים על כל המינים שצומחים מהאדמה. אלא שחכמים תיקנו לו ברכה מיוחדת, מפני חשיבותו המרובה, שהוא עיקר מאכלו של אדם, כמו שנאמר: ”ולחם לבב אנוש יסעד”.
חשיבות זו מתבטאת גם במצוות רבות אחרות שניתנו לגבי הלחם, בין אם זו מצוות הפרשת חלה, או ברכת המזון שלפי חלק מהדעות היא הברכה היחידה שחיובה מהתורה.
נוסח הברכה

במשנה נאמר:
כֵּיצַד מְבָרְכִין עַל הַפֵּרוֹת?
... עַל פֵּרוֹת הָאָרֶץ - אוֹמֵר בּוֹרֵא פְּרִי הָאֲדָמָה. חוּץ מִן הַפַּת, שֶׁעַל הַפַּת אוֹמֵר - הַמּוֹצִיא לֶחֶם מִן הָאָרֶץ
עם זאת, הגמרא ביארה שקיימת מחלוקת תנאים אודות נוסח הברכה: הדעה המצוטטת במשנה היא שיטת חכמים, ואילו לפי רבי נחמיה יש לומר דווקא "מוציא לחם מן הארץ" ללא ה"א, בדומה לפסוק ”אֵל מוֹצִיאָם מִמִּצְרָיִם כְּתוֹעֲפֹת רְאֵם לוֹ” לעומת זאת לפי שיטתו, הפסוק האחר, ”הַמּוֹלִיכֲךָ בַּמִּדְבָּר הַגָּדֹל וְהַנּוֹרָא נָחָשׁ שָׂרָף וְעַקְרָב וְצִמָּאוֹן אֲשֶׁר אֵין מָיִם הַמּוֹצִיא לְךָ מַיִם מִצּוּר הַחַלָּמִישׁ” אינו בלשון הווה, אלא בלשון עבר, כלומר: כאשר אוציא אתכם ממצרים, אז תדעו שאני הוא שהוצאתי אתכם לפני כן ממצרים, וכאמור בפסוק: ”וְלָקַחְתִּי אֶתְכֶם לִי לְעָם וְהָיִיתִי לָכֶם לֵאלֹהִים וִידַעְתֶּם כִּי אֲנִי ה' אֱלֹהֵיכֶם הַמּוֹצִיא אֶתְכֶם מִתַּחַת סִבְלוֹת מִצְרָיִם”.
נוסח ברכת המוציא מבוססת על הפסוק: ”מַצְמִיחַ חָצִיר לַבְּהֵמָה וְעֵשֶׂב לַעֲבֹדַת הָאָדָם לְהוֹצִיא לֶחֶם מִן הָאָרֶץ.” (ספר תהלים, פרק ק"ד, פסוק י"ד)
דיני הברכה

ברכה זו מברכים על כל לחם, גם על פירורי לחם שאין בה כזית או כאלו שבושלו או טוגנו, ובלבד שיהיה עליהם "תוריתא דנהמא" - תואר לחם.
לעומת זאת, על מיני מזונות שנאפו באופן שנראה כי עשויים לשם אכילת עראי ולא לשם אכילת לחם - סעודת קבע, מברכים בורא מיני מזונות. אם כי, אדם הקובע עליהם סעודה חייב לברך עליהם ברכת המוציא.
מחמת מצוות 'וקדשתו' יש להקדים כהן לברך ברכת המוציא במקרה שמסובים כמה אנשים יחד.
מיד לאחר הברכה יאכל מן הלחם. ואם עבר ודיבר, אפילו מילה אחת, לפני שהתחיל לאכול, כיוון שהפסיק בדיבור – הפסיד את הברכה, וצריך לחזור ולברך שנית כדי לאכול. ואם עבר ודיבר לאחר שהתחיל ללעוס את המאכל ולפני שבלע ממנו, לא יחזור לברך 'המוציא'.
ואם דיבר בנושא הקשור לאוכל, כגון שבירך על הלחם וביקש שיביאו לו מלח או סכין, או ביקש שיביאו לאורח לחם – אף על פי שעשה שלא כדין, שאין לדבר כלל בין הברכה לאכילה, מכל מקום כיוון שדיבורו היה בנושא הקשור לאכילה, אין דיבור זה נחשב הפסק בין הברכה לאכילה, ואינו צריך לחזור ולברך שנית.
וטוב שיאכל מיד אחר הברכה כשיעור 'זית' בלא להפסיק, כדי לתת כבוד לברכת 'המוציא'. אמנם כשיש צורך, רשאי לדבר מיד לאחר שיבלע מעט מהלחם.
דיני הברכה > מנהגים

החזקת הלחם בשעת הברכה ביד ימין.
בעת שמתכוונים לאכול כמה סוגי לחם, נהגו לברך על הלחם המשובח יותר.
עדיפות לברכה על לחם פחות משובח ושלם מלחם משובח וחתוך.
בציעת הלחם במקום שנאפה יותר טוב (כיום, שכל הלחם נאפה יחד, מנהג זה פחות רלוונטי).
במקרה ששניים או יותר אוכלים יחד, נהגו שאחד מברך "המוציא" לכולם.
לפני אכילת הלחם נהגו להוסיף לו מעט מלח. מאידך, כיום הלחם שלנו אפוי עם מלח ותבלינים, נמצא שהלחם שלנו נחשב משובח, ומצד הדין אפשר לברך עליו כפי שהוא בלא להטעימו במעט מלח או סלט. אך רבים נוהגים להדר לטבול את הפת במלח או סלט, כדי שהאכילה שאחר הברכה תהיה באופן המשובח ביותר.
מתי נחשב סיום הסעודה

ברכת 'המוציא' על הלחם פוטרת את כל המאכלים והמשקים שרגילים לאכול בסעודה. וגם אם הסעודה תימשך שעות רבות, ברכת 'המוציא' שבירכו בתחילה פוטרת את כל המאכלים שאוכלים בסעודה.
מי שהחליט באופן סופי לסיים את סעודתו, וחזר בו ורצה לאכול עוד, נחלקו הפוסקים אם עליו לברך לפני שימשיך לאכול. וכדי לצאת מהספק, נכון שיימנע מלהמשיך לאכול. ואם לאחר ברכת המזון ירצה לאכול ולשתות, יברך לפניהם ואחריהם.
אורח שחשב שנסתיימה הסעודה, וכבר הסכים בדעתו שלא לאכול עוד, והביאו לו אחר כך עוד מאכלים, כיוון שהוא סומך על דעתו של בעל הבית, לכל הדעות יכול להמשיך לאכול בלא לברך. וכן דין איש שסומך בענייני האוכל על אשתו, וכן דינם של האוכלים בחדר אוכל שסומכים על מנהלי המטבח. אבל אם האורח הסכים בדעתו, שאפילו אם יביאו לו עוד מאכלים, לא יאכל מהם יותר, ואחר כך חזר בו ורצה לאכול עוד, נכון שיימנע מלאכול ולשתות, אלא יברך ברכת המזון.
מי שהפסיק באמצע סעודתו להתפלל, כשחוזר לאכול אינו צריך לברך שוב, מפני שלא הסיח את דעתו מלהמשיך לאכול. ומי שהתנמנם בסעודתו, אפילו למשך שעה, אין זה נחשב להפסק, וכשימשיך לאכול לא יברך שוב. אבל אם הלך לישון שינת קבע על מיטתו, הרי זה כמי שהסיח דעתו מהאכילה, וכשיחזור לאכול יצטרך ליטול את ידיו בברכה ולברך לפני אכילתו.
מי שנטל את ידיו למים אחרונים, הרי הוא נחשב כמי שהתחיל בברכת המזון, וגם אם יימלך בדעתו וירצה להוסיף לאכול, יברך תחילה ברכת המזון, ואם ירצה אחר כך לאכול ולשתות, יברך לפניהם ואחריהם.
ומי שהתכוון בתחילה לאכול מהמאכלים שיש לו בבית, ולאחר שסיים את מה שהיה לו בבית נמלך וביקש שיביאו לו מאכלים נוספים מהחנות או משכנים, צריך לברך על אותם מאכלים, מפני שעליהם בוודאי לא התכוון כשבירך 'המוציא'.
ראו גם

ברכת המזון
ברכת הסופגנין
הערות שוליים

↑  ספר תהלים, פרק ק"ד, פסוק ט"ו
1 2  תלמוד בבלי, מסכת ברכות, דף ל"ח, עמוד א'.
↑  ספר במדבר, פרק כ"ג, פסוק כ"ב.
↑  בספר דברים, פרק ח', פסוק ט"ו.
↑  ספר שמות, פרק ו', פסוק ז'
↑  ברכת המוציא, באתר מכללת אורות.
↑  תלמוד בבלי, מסכת ברכות, דף ל"ז, עמוד ב'.
↑  שולחן ערוך, אורח חיים, סימן קס"ז, סעיף ו'
↑  טוב לאכול כזית בלא להפסיק כמובא במשנה ברורה קסז, טו ולה. והוא דין מיוחד ל'המוציא', הן מצד כבוד הברכה, והן בשביל ברכת על נטילת ידיים, לחלק מהפוסקים, וגם כדי לקבוע סעודה על הלחם ולפטור את שאר המאכלים (דגל מחנה אפרים). ועיין שערי הברכה ג, ס"ק מא, ויג ס"ק לו. ופסקי תשובות קסז, יד.
↑  שולחן ערוך, אורח חיים, סימן קס"ז, סעיף ב'.
↑  לדעת הרמב"ם, וכך משמע מהרא"ש (עיין באו"ה קעט, א, 'ואפילו'), כיוון שהחליט לסיים את אכילתו, שוב אין הברכה שבירך בתחילה מועילה לו. לדעת תלמידי רבינו יונה והר"ן, הואיל ומצוי שאדם מחליט להפסיק לאכול וחוזר בו, הרוצה להמשיך לאכול אינו צריך לברך לפני אכילתו.
↑  שולחן ערוך, אורח חיים, סימן קע"ט, סעיף ב'
↑  שולחן ערוך, אורח חיים, סימן קע"ח, סעיף ו'
↑  שולחן ערוך, אורח חיים, סימן קע"ח, סעיף ז', משנה ברורה, סימן קע"ח, סעיף קטן מ"ח
↑  שולחן ערוך, אורח חיים, סימן קע"ט, סעיף א'
↑  משנה ברורה, סימן קע"ד, סעיף קטן י"ח
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
יש להעדיף ולברך על הלחם השלם.
גיא ארז

| --- | --- |

גיא ארז עם אלן פרסונס לייב פרוג'קט בהופעה בתל אביב, 2010
 לידה:  ישראל
 מוקד פעילות:  ישראל 
 תקופת הפעילות:  מ-1992
 עיסוק:  מוזיקאי, פזמונאי, מפיק מוזיקלי
 סוגה:  פופ/רוק
 שפה מועדפת:  עברית 
 כלי נגינה:  גיטרה 
 חברת תקליטים:  אטלנטיק רקורדס, וורנר רקורדס, קולומביה רקורדס, RCA רקורדס, דרימוורקס רקורדס, אינטרסקופ רקורדס, ג'ייב רקורדס
 www.guyerez.com
 פרופיל ב-IMDb
 
גיא ארז הוא פזמונאי, מפיק, מלחין ונגן בס מלוס אנג'לס. ארז נולד וגדל בישראל, ועבר ללוס אנג'לס בשנת 1992. שיריו הופיעו בסרטים ובתוכניות טלוויזיה מצליחות, כולל פסקול הסרט זוכה האוסקר "התרסקות", "האנטומיה של גריי" ו"בוורלי הילס 90210". הוא כותב שירים ומפיק בנושא הסדרה של מארוול/דיסני "האוונג'רס: סדרת האנימציה", וקרדיט המלחין שלו כולל את הקליפ הרשמי של נאס"א שהם שחררו לקראת שיגור טלסקופ החלל ג'יימס וב. הוא עבד גם עם אמנים כמו ג'יפסי קינגס, ג'ייסון מראז, מיילי סיירוס, זיגי מארלי ואלן פרסונס.
כתיבת שירים והפקה

אחד הלהיטים הראשונים של ארז היה BareNaked של ג'ניפר לאב יואיט, אותו כתב יחד עם מרדית ברוקס. השיר נכנס לטופ 40 של בילבורד בשנת 2002. זה הסב את תשומת הלב לכריסאליס מיוזיק, שהחתימה אותו על חוזה הוצאה לאור, והוסיפה אותו לרשימת כותבי השירים שלהם. במהלך תקופה זו, הוא גם כתב והפיק שירים עם אמנים כמו הולי פאלמר ופי ג'יי אולסון, מה שזיכה אותו בלהיט נוסף בטופ 40 של בילבורד עם הסינגל "Shine On" של ריאן קבררה עבור אטלנטיק רקורדס. ארז גם תרם ככותב שירים ומפיק לשיר הנושא "Shine" מתוך אלבום הסולו השני של סם בטנס מלהקת קייס צ'ויס ו-DVD של ג'יפסי קינגס Live at Kenwood House in London שיצא בשנת 2006. הוא גם כתב יחד עם פרסונס ופי ג'יי אולסון את שני הסינגלים האחרונים של אלן פרסונס, "Fragile" ו-"Do you Live at All".
נגן בס

ארז עובד באופן קבוע בנגינת בס כמוזיקאי סשן. הוא לימד נגינת בס באקדמיה למוזיקה של לוס אנג'לס בין השנים 1996 ל-2001. ניתן לשמוע את ביצועי הבס שלו בהקלטות כמו אצל פלורנס אנד דה משין, וגם בזמן הופעות חיות כמו עם רנדי קולמן בפתיחה ל-The Who ב-The Hollywood Bowl . החל משנת 2010 ועד 2020 ארז היה נגן הבס של הלהקה The Alan Parsons Live Project. הוא גם ניגן בס באלבום זוכה הגראמי של זיגי מארלי, "Fly Rasta".
הערות שוליים

↑  "Crash Movie Soundtrack on Discogs"
↑  Home, NME (באנגלית בריטית)
↑  "Internet Movie Database"
↑  "New York Times"
↑  SVS (2021-10-18). "NASA Scientific Visualization Studio | 29 Days on the Edge". SVS (באנגלית אמריקאית). נבדק ב-2024-03-15.
↑  How Guy ‘Boom Da Boom’ Erez made it in LA, The Jerusalem Post | JPost.com, ‏2010-08-04 (באנגלית)
↑  "Miracle by The Alan Parsons Project"
1 2  Guy Erez Songs, Albums, Reviews, Bio & More, AllMusic (באנגלית)
↑  "Alan Parsons Official Site"
↑  "BareNaked by Jennifer Love Hewitt at Discogs"
| --- | --- |
בקרת זהויות :  NLI: 987011563669505171  MusicBrainz: 6bb9fb7c-db27-433b-9c1f-14c23b3e2815
דואט לפסנתר

על פי מילון גרוב למוזיקה ומוזיקאים, ישנם שני סוגים של דואט לפסנתר: "דואטים לשני נגנים בכלי אחד, ודואטים שבהם כל אחד משני הפסנתרנים מנגן בכלי שלו (או שלה)." באמריקה, הסוג הראשון מכונה לעיתים קרובות "פסנתר בארבע ידיים". במילון גרוב מצוין כי מגוון היצירות לדואט בפסנתר אחד גדול יותר, אך הוא נחשב לצורה ביתית וצנועה של נגינה, בהשוואה ל"דואט לשני פסנתרים, הזוהר יותר." האחרון מכונה לעיתים קרובות דואו פסנתר.
הפופולריות של דואט הפסנתר עלתה במחציתה השנייה של המאה ה-18. בילדותו ניגן מוצרט דואטים לפסנתר עם אחותו, ובהמשך כתב סונאטות לארבע ידיים בפסנתר אחד; מלחין נוסף שהלחין בסוגה זו היה שוברט, ובהקשר זה בולטת הפנטזיה בפה מינור שלו (940 ברשימת דויטש). ג'יין בלינגהאם, במדריך "The Oxford Companion to Music", מפרטת מלחינים אחרים שכתבו דואטים לפסנתר, ובכללם ברהמס, דבוז'אק, גריג, דביסי, סטרווינסקי, ובארטוק. דואטים צרפתיים לפסנתר במאה ה-19 ובתחילת המאה ה-20, כוללים את Enfants d'Jeux (משחק ילדים) של ביזה, סוויטת דולי של פורה ואמא אווזה של ראוול.
הערות שוליים

↑  Kuhn, Laura Diane; Nicolas Slonimsky (2001). Music since 1900. New York: Schirmer Reference. p. 81. ISBN 0028647874. (נדרשת הרשמה)
1 2  Dawes, Frank. "Piano duet", Grove Music Online, Oxford Music Online, accessed 31 March 2012 (נדרשת הרשמה)
1 2  Bellingham, Jane. "piano duet", The Oxford Companion to Music, Ed. Alison Latham, Oxford Music Online, accessed 31 March 2012 (נדרשת הרשמה)
ג'ילדה

| --- | --- |

 לידה:  11 באוקטובר 1961 בואנוס איירס, ארגנטינה 
 נהרגה:  7 בספטמבר 1996 (בגיל 34) Villa Paranacito, ארגנטינה 
 שם לידה:  Myriam Alejandra Bianchi 
 שם במה:  Gilda 
 מקום קבורה:  בית הקברות לה צ'קריטה 
 מוקד פעילות:  ארגנטינה 
 תקופת הפעילות:  1990–1996 (כ־6 שנים) 
 סוגה:  קומביה 
 שפה מועדפת:  Argentine Spanish 
 פרופיל ב-IMDb
 חתימה:  
 
מרים אלחנדרה ביאנצ'י (בספרדית: Miriam Alejandra Bianchi;‏ 11 באוקטובר 1961 – 7 בספטמבר 1996), הידועה בשם הבמה שלה, כג'ילדה (Gilda), הייתה זמרת קומביה ארגנטינאית וכותבת שירים ידועה שזכתה למעמד של אלילה בארצה.
ביוגרפיה > קריירה

שם הבמה שלה נבחר בהשראת דמות הפאם פאטאל בגילומה של ריטה הייוורת' בסרט גילדה, כאפונים של הסרט. ג'ילדה התחילה להיות מעורבת במוזיקה בארגון פסטיבלים בבי"ס קתולי. לאחר שפגשה את האמרגן חואן קרלוס "טוטי" חימנס (Giménez), ג'ילדה הפכה לזמרת והצטרפה ללהקה שנקראה "לה בארה" (La Barra) ולאחר מכן בלהקות בשם "קרמה" ו"אמריקנה". ב-1993, חימנס שכנע אותה להתחיל קריירת סולו והיא הקלטה את שירה "מלב אל לב". שנה לאחר מכן הוציאה את אלבומה La única ("היחידה") הכולל את הלהיט "לב שבור" ו-La puerta ("הדלת").
ב-1995, שוחרר אלבומה Pasito. pasito ("צעד אחר צעד"), כולל הלהיט (ואחד השירים הפופולריים שלה) "no me arrepiento de este amor" ("אני לא מתחרטת על האהבה הזאת").
ביוגרפיה > מותה

ב-7 בספטמבר 1996 ג'ילדה מתה בתאונת דרכים, בעת סיבוב הופעות בקידום האלבום corazon valiente ("לב אמיץ"). ג'ילדה, יחד עם אמא שלה, הבת שלה בת ה-12, שלושה מוזיקאים ונהג האוטובוס מתו כאשר משאית חצתה את הכביש הראשי והתנגשה באוטובוס במהירות של 129 קמ"ש בכביש לאומי מספר 12 שבמחוז אנטרה ריוס, ארגנטינה.
ביוגרפיה > מורשתה

זמן קצר לאחר מותה, ג'ילדה הפכה לקדושה עממית ומעריצים רבים ייחסו לה מעשי נסים. מדי שנה ביום ההולדת שלה, מעריציה מגיעים אל אתר המקדש שהוקם לזכרה באתר התאונה ומשאירים נרות כחולים, פרחים ומתנות.
ממש לפני מותה, ג'ילדה עבדה על אלבום חדש, אך הצליחה להקליט רק חמישה שירים, אשר נכללו ב-1997 באלבום שנקרא בספרדית no es mi despedida.
דמותה במדיות אחרות

ב-2015 יצא המחזה ג'ילדה בבואנוס איירס עם פלורנסיה ברטולד בתפקיד הראשי ובבימויו של איבן אספצ'ה.
בספטמבר 2016 יצא ג'ילדה, סרט קולנוע ביוגרפי על חייה ועל הקריירה, שיצא לאקרנים ב-15 בספטמבר 2016, לציון יום השנה ה-20 למותה. בכיכובה של נטליה אוריירו כג'ילדה, כמו גם כמה מוזיקאים מהלהקה המקורית שגילמו את עצמם.
הערות שוליים

↑  Eberspacher, Sarah. "Argentina's Outlaw Saints". The Week. נבדק ב-19 בספטמבר 2016. {{cite web}}:  (עזרה)
↑  "Gilda de Los Milagros". La Nación. נבדק ב-19 בספטמבר 2016. {{cite web}}:  (עזרה)
↑  "Gilda Ya Tiene Su Obra Teatral". Télam. נבדק ב-19 בספטמבר 2016. {{cite web}}:  (עזרה)
↑  Gallego, Rolando. "Rodajes: Comienza El Rodaje de "Gilda: No Me Arrepiento de Este Amor"". Escribiendo Cine. אורכב מ-המקור ב-2016-09-15. נבדק ב-19 בספטמבר 2016. {{cite web}}:  (עזרה)
↑  Ponzone, Javier. "Natalia Oreiro Será Gilda". Rating Cero. נבדק ב-19 בספטמבר 2016. {{cite web}}:  (עזרה)
| --- | --- |
בקרת זהויות :  BNE: XX5731324  GND: 1033769266  ISNI: 0000 0004 3984 8834  LCCN: n2011056742  MusicBrainz: ee8bb84b-b97e-4a39-a6de-5642d98fceed  VIAF: 181629342   WorldCat (עם VIAF): 181629342
ברכת הטוב והמיטיב

ערך זה עוסק בברכת הודאה. אם התכוונתם לברכה הרביעית בברכת המזון, ראו .
| --- | --- |
 משנה:  משנה, מסכת ברכות, פרק ט', משנה ב'
 שולחן ערוך:  שולחן ערוך, אורח חיים, סימן רכ"ב - אורח חיים, סימן רכ"ג
 
בִּרְכַּת הַטּוֹב וְהַמֵּיטִיב היא ברכת השבח בהלכה היהודית שתיקנו חכמים לברך על אירוע משמח כאשר האירוע טוב למברך ולאחרים, להבדיל מברכת שהחיינו שאדם מברך על אירוע משמח לעצמו בלבד. נוסח הברכה הוא: ”בָּרוּךְ אַתָּה ה' אֱלֹהֵינוּ מֶלֶךְ הָעוֹלָם הַטּוֹב וְהַמֵּיטִיב.”